
Quum  cujusvis  morbi  therapia  magna  ex  parte  ejus 
pathogenia  nitatur,  non  alienum  videtur,  priusquam  cu- 
ram ipsam  aggrediar,  nonnulla  de  rheumatismi  patho- 
genia disserere.  Longius  est,  omnes  enumerare  conje- 
cturas, quae  inde  ab  Hippocrate,  qui  primus  morbi 
rheumatici  mentionem  fecit,  ad  nostram  aetatem  usque 
exstiterunt.  Omnium  auctorum  primus  AI.  ah  Hum- 
holdt  rheumatismum  subtiliter  persecutus  est,  qui  in 
«experimentis  de  fibris  muscularibus  et  nerveis  irritatis* 
insigne  phaenomenon  profert.  Animadvertit  enim,  cer- 
tis conditionibus  hominum  sex  octove,  continuam  for- 
mantium seriem,  actiones  musculares  electricitate  adhi- 
bita non  evenisse,  priusquam  unus  eorum  seriem  relique- 
rit. Neque  tales  homines  vi  electrica  imbuere  ei  conti- 
git, quamquam  eorum  manus  insuccaverat.  Haec  isola- 
tio  per  homines  in  perspicaci  subtilique  Girtanner  su- 
spicionem movebat,  affectionem  rheumaticam  talia  phae- 
nomena movere  posse,  et  Humboldt  confitetur,  paene 

omnia  experimenta,  quae  postea  instituerit,  hanc  suspi- 
cionem certiorem  reddidisse.  Neque  dissentit  Val.  ab 
Ilildenbrand,  quippe  rheumatismum  ex  electricitatis 
atmosphaericae  et  animalis  aequitate  turbata  originem 
ducere  censet.  Idem  nuperrime  Schoenlein  statuit, 
cujus  in  verba  et  ego  juro.  Momentum  praestantissi- 
mum  est  mutatio  chemismi,  indicata  per  praevalentem 
acidorum  productionem , in  quam  et  acre  rheumaticum 
veterum  quadrat.  Aliud  momentum  praebent  mutatio- 
nes in  cute.  In  rheumatismis  enim  universalibus,  fe- 
brilibus, longius  progressis,  peculiaris  in  cute  anomalia, 
quod  attinet  vim  electricam  animalem,  animadvertitur. 
Electrometra  maxime  sensibilia  ne  tantulum  quidem  rea- 
gunt,  dummodo  superficies  corporis  hominum  sa- 
norum continuo  minus  majusve  electricitatis  removet. 
Num  cutis,  ut  Schoenlein  existimat,  loco  con- 
ductoris isolator  fiat,  electricitatem  retineat  atque  haecce 
caussa  sit  dolorum  et  effusionis  seri  sanguinis , quae 
saepius  in  acutis  rheumatismis  in  telam  cellulosam  eve- 
nit, nondum  satis  constat. 


CURA. 

Facile  intelligitur,  secundum  innumerabiles  de  rheu- 
matismi pathogenia  conjecturas  remedia  quoque  ad  hunc 
morbum  sanandum  laudata  infinita  prope  et  innumera 
esse  debere.  Hae  indicationes  therapia  sunt  explendae : 
I.  Indicatio  pr ophylactica.  Quamvis  nulla 
aetas  nullaque  constitutio  humani  corporis  a rheumatis- 
mis immunis  vivat,  in  certis  tamen  individuis  major  in 


liunc  morbum  proclivitas  animadvertitur ; uti  in  cunctis 
sensibilibus,  exhaustis,  hystericis,  qui  teneram  cutis  com- 
pagem habent,  ac  vicissitudines  atmosphaericas  nimis 
scrupulose  evitare  student.  Eminentem  vero  in  rheu- 
mata dispositionem  largitur  morbus  exantlatus,  ac  justo 
major  in  sudores  proclivitas,  qua  posita  particularis  fo- 
vetur in  percipiendis  injuriis  externis  receptivitas.  Re- 
motiori itaque  intuitu  etiam  cuncta  illa  disponere  ju- 
vabunt momenta,  quae  transpirationem  movent  et  copio- 
siores sudores  eliciunt,  uti  labores  strenui,  cursus, 
abusus  diaphoreticorum  spirituosorum,  cura  mercurialis, 
regimen  nimis  calidum.  Minus  e contrario  in  rheumata 
inclinare  videmus  illos  homines,  qui  catarrhosam  diathe- 
sin  fovent,  quo  quidem  cutis  siccitas  atque  nisus  major 
membranarum  mucosarum  in  reactiones  morbosas  pluri- 
mum conferre  debet.  Existunt  demum  quaedam  dispo- 
sitiones speciales,  utpote  in  certas  rheumatismi  formas, 
quas  imprimis  morbus  semel  aut  pluries  exantlatus,  at- 
que epidemiae  genius  determinant.  Quum  vero  prae» 
dispositio  radicitus  exstingui  non  possit,  soli  ejus  dimi- 
nutioni  in  indicatione  causali  sufficere  licet.  Quod  qui- 
dem duplici  conati  sunt  ratione:  quarum  alteram  per- 
manente cutis  incitatione,  qua  simul  rheumatismus  pro- 
pulsetur, alii  persequi  studuerunt.  Haec  methodus  prae- 
cipue Britannorum  paene  propria  est.  Tota  corporis 
superficies,  una  excepta  facie,  lana  continuo  irritatur 
atque  simul  lenis  sudor  elicitur.  Quo  facto  cutis  valde 
effeminatur,  qua  de  causa  nemini  nisi  fortasse  diviti  con- 
venit. Ceteroquin  ne  his  quidem  prodest,  quippe  hac 
methodo  praedispositio  ita  augetur,  ut  minima  mutatio- 
nis vestis  neglectione  vel  frigidiusculo  perflatu,  quin 

etiam  frigidarum  potionum  usu  vehementissimae  affectio- 
nes moveantur.  Modicus  hujus  methodi  usus  illis  con- 
ducere potest,  qui  ei  diligentissime  et  accuratissime 
sufficiunt.  Alteram  rationem  sequuntur,  qui  callum 
quendam  rheumatismi  causis,  imprimis  celeri  temperiei 
vicissitudini  obducunt,  frigore  adhibito  cutis  compagem 
paulatim  durantes.  Hujus  methodi  clientes  praecipue 
novissimis  temporibus  modum  excesserunt,  quum  lotio- 
nibus  frigidis,  quibus  praedispositionem  radicitus  quidem 
exstinguere  omnino  non  licet,  corpus  vere  cruciaverint. 
Nunquam  lotiones  statim  summum  in  modum  adhiben- 
dae sunt,  ut  interdum  animadvertere  licet.  Sed  his  po- 
tissimum caveant,  qui  antea  alteram  methodum  secuti  sunt. 
Calidioribus  anni  temporibus  incipiantur  lotiones  cum 
aqua  temperaturae  graduum  viginti  ad  viginti  tres,  post 
duos  vel  tres  dies  gradu  uno  vel  dimidio  temperatura 
imminuta  usque  ad  aquae  frigidae  temperiem.  In  vul- 
nerabili cutis  compage  ante  lotiones,  quas  mane  et  ves- 
pere instituas,  panno  arido  sebum  cutaneum  adhaerens 
detergere  nos  oportet;  utilitati  quoque  esse  potest,  in 
aqua  medicamina  solvere,  quae,  quod  acidum  rheumatis- 
mus genuit,  delent  et  simul  cutem  modice  irritant:  ut 
alcalina , sapones,  prae  ceteris  saponem  camphoratum 
Wetzleri,  qui  tamen  saepe  fortius  irritat  vel  lene 
producit  erythema,  quod  donec  evanuit,  saponis  usum 
non  permittit.  Sudationum  usus  prophylacticus,  quem 
medici  hydropathici  laudant,  omnino  obnoxius  est,  quum 
per  plures  menses  adhibitus,  continuo  adhiberi  debeat. 

2.  Indicatio  morbi  excretionem  poscit  mate- 
riae pathicae,  praecautionem,  ne  nova  producatur,  et 

rationem  habendam  irritationis  localis;  qua  ne  oblivisca- 
ris, hanc  facillime  locum  mutare. 

Indicatio  generalis.  Plerique  solam  cutem  pri- 
marium organon  rheumatum  excretorium  habent,  quam 

ob  rem  etiam  una  diaphoretica  justa  atque  necessaria  putant. 

» 

Hoc  autem  modo  saepe  perniciosae  miliarium  produ* 
ctiones  efficiuntur,  id  quod  aliis  medicis  causam  praebuit, 
ut  falso  miliaria  semper  e cura  oriri  opinarentur.  Uti- 
que imprimis  in  cutem,  sed  non  in  eam  solam  agendum 
est.  In  singulis  casibus  interest,  utrum  rheumatismus 
febrilis  sit,  an  afebrilis. 

A.  Rheumatismus  febrilis.  Acerrima  rheu- 
matismi febrilis  symptomata  inflammatoria  facile  ad  me- 
thodum antiphlogisticam  strenuam  adhibendam  medicum 
seducunt,  ad  quam  sedulo  persequendam  levamen,  quod 
aegrotis  post  primas  sanguinis  detractiones  tam  univer- 
sales quam  locales  affertur,  invitare  videtur.  Neque  de- 
hortatur medicum  error  quidam,  qui  potissimum  in  pra- 
xeos  primitiis  occurrere  solet,  quum  crustam  phlogisti- 
can^  et  crustam  sanguinis  in  hoc  morbo  e vena  missi 
confundat,  qua  non  evanida  reddita,  lanceolam  non  de 
manu  dejiciendam  esse  arbitratur.  Verum  jam  externa 
species  et  natura  hanc  sanguinis  crustam,  quae  omnino 
diaihesi  rheumaticae  propria  est,  ab  illa  phlogistica  dis- 
scernit.  Sicuti  tenue  stratum  sebi  liquefacti  et  liquefa- 
cti refrigerati  plana  superficie  haec  crusta  super  placen- 
tam effusa  est,  celerrime  formatur  et  cum  cruore,~ex 
quo  serum  tarde  se  excernit,  latera  vasis  prompte  ex- 
plet; dum  phlogistica  solida  paulatim  contrahitur,  ex- 
cavationem marginibus  reflexis  instar  agarici  campesfris 

format,  et  quia  serum  celeriter  a cruore  se  secernit,  in 
modum  insulae  a margine  vasis  distat.  Accedit,  ut  haec 
crusta  venaesectione  cerebro  repetita  tollatur,  illa  vero 
continuo  persistat.  Aliud  discrimen  in  venaesectionis 
\effectu  apparet.  In  genuina  inflammatione  pro  sympto- 
matibus localibus  etiam  universalis  collapsus  deminuitur  ; 
in  rheumatismo  febrili  virium  defectio,  quae  post  itera- 
tas venaesectiones  major  et  celerior  apparet  quam  in 
inflammationibus,  nihil  in  affectiones  locales  efficit,  ita 
ut  methodus  antiphlogistica  neque  morbi  decursum  bre- 
viorem, neque  aliorum  medicaminum  usum  supervaca- 
neum atque  inutilem  reddat.  Permultum  interesse,  ut 
in  rheumatismo  febrili  curando  febris  character  respi- 
ciatur,  facile  intelligitur.  Characterem  vero  triplicem 
esse  licet. 

/ 

Febri  er  ethica  tantum  medici  est,  vim  naturae 
medicatricem  lenibus  diaphoreticis  fovere.  Saepius  tem- 
peries aequabilis,  tepor  lecti,  potiones  diaphoreticae  le- 
nes sufficiunt.  Addas  licet  ammonium  aceticum,  mixtu- 
ras diaphoreticas  cum  ammonio  muriatico,  infusum  flo- 
rum sambuci  vel  florum  tiliae.  Quando  complicatio 
cum  catarrho  adest,  tartarum  stibiatum  refracta  dosi 
impendas  diaetamque  convenientem  praescribas. 

Febris  synochalis,  praesertim  quum  membranae 
serosae  et  fibrosae  affectae  sunt,  antiphlogosin  exposcit. 
Dum  genius  inflammatorius  viguit,  ut  annis  1812  — 19, 
methodus  antiphlogistica  in  omnes  rheumatismos  febriles 
adhibita  est.  Attamen,  ut  jam  supra  dictum,  tantum  in 
hominibus  robustis,  plethoricis  sanguis  mittatur.  Ubi 
vero  organa  interna  inflammata  sunt,  et  repetatur  ve- 
naesectio,  cujus  effectum  nitro  et  herba  digitalis  adau- 

geas.  Tali  modo  reactione  sthcnica  in  erethicam  re- 
dacta, pro  natura  morbi  diaphoretica,  diuretica  aut  pur- 
gantia adhibeantur.  In  universum  purgantia  incommodo 
sunt  et  tantum  permittantur,  ubi  alvum  leniter  solvere 
et  obstructionem  per  sudores  abundantes  allatam  tollere 
nos  oportet.  Accedit  methodus,  quae  saepenumero  qui- 
dem saluberrima  est,  sanguinis  depletio  una  cum  tartari 
stibiati  usu.  Secundum  Schoenlein  praecipue  rheu- 
matismis articulorum  comitante  febri  synochali  convenit; 
venaesectionem  institui  unciarum  duodecim  ad  sedecim 
et  dum  sanguis  profluat,  tartari  stibiati  granorum  sex 
ad  octo,  in  aquae  unciis  sex  solutorum,  dimidium  alte- 
rum siatim,  alterum  paulatim,  pro  dosi  cochlear  majus, 
aegroto  praeberi  jubet.  Sequentes  sudores  largos  theis 
adjuves  licet.  Laennec,  Recamier  et  Husson  gra- 
norum trium  in  aquae  unciis  sex  solutorum  bihorio  co- 
chlear majus  dandum  docent.  Effectus  quam  maxime 
prosperi  fuisse  dicuntur.  Fere  incredibilia  sunt  expe- 
rimenta, quae  secundo  cum  successu  in  custodia  publica 
Eboraci  novi  instituta  sunt.  Aegrotorum  alius  per  dies 
septem  tartari  stibiati  grana  ducenta  quadraginta  duo, 
alius  per  dies  novem  grana  trecenta  quadraginta  octo 
sumsit.  Horn  in  rheumatismis  acutis  sine  febri  emeti- 
cum quotidie  vel  tertio  quoque  die  praebuit,  donec  do- 
lor evanuerat;  ei  omnium  aliorum  remedium  optimum 
erat.  Corticem  chinae  primum  in  rheumatismis  acutis 
cum  intermissionibus  perspicuis  et  paroxysmis  periodi- 
cis Morton  laudavit,  hunc  morbum  febrem  esse  inter- 
mittentem larvatam  opinatus.  Medici  posteriores  chinam 
in  omnes  rheumatismos  acutos  usurparunt.  Neque  dis- 
sentiunt Alphonse  Leroy,  Giannini  et  Haygarth. 


12 


Chomel  hunc  corticem  propter  vim  roborantem  atque 
excitantem  in  rheumatismo  articulorum  febrili  contrain- 
dicatum  esse  putat,  nisi  magna  debilitas  vel  periodica 
dolorum  intermissio  ejus  usum  expostulet.  Brock- 
lesby  in  rheumatismis  acutissimis  kali  nitricum  maximi 
ponderis  esse  contendit,  cujus  drachmas  octo  ad  decem, 
in  magna  potionum  mucilaginosarum  quantitate  solutas, 
intra  horas  viginti  quatuor  aegrotantibus  dat,  quo  fieri 
soleat,  ut  nonnullis  diebus  post  eminens  lenimen  eveniat. 
Neque  inepta  mihi  videtur  ratio  Yo  geli  i,  qui  in  exacer- 
bationibus kali  nitrici  drachmam  unam  ad  unam  et  di- 
midiam cum  meile  atque  sero  lactis  per  clysterem  im- 
mittit. 

Si  febris  torpida  est,  semper  vehemens  adest 
reactio:  pulsus  celer,  centum  viginti  ad  triginta  ictus 
per  horae  sexagesimam  partem  perficiens,  sed  statim  ab 
initio  parvus,  debilis  et  facilis  compressu.  Cetera  sym- 
ptomata inter  se  differunt,  ita  ut  duas  formas  torpidas 
discernere  possimus:  in  quarum  altera  rariore  aegroti 
dolore  articulorum  acerbissimo  vexantur,  qui  aut  non 
intumescunt,  aut  paululum  tantum , et  tum  rubor  palli- 
dus, roseus,  maculatus  apparet.  Haec  affectio  localis 
celerrime  ab  alio  ad  alium  articulum  transfugit  cum 
magna  irritatione,  vehementi  dolore,  sed  nulla  in  arti- 
culis reactione  vasorum  conveniente;  cutis  sicca  est, 
corrugata,  ardens.  Post  duos  dies  status,  quem  vocant 
nervosum,  incipit:  lingua,  initio  tantum  sub  vesperem, 
sicca  est;  accedit  capitis  gravedo,  agrypnia,  ipsa  deliria. 
In  hac  forma  omnia  remedia  interna,  quippe  quibus  su- 
dorem moveas,  inutilia  sunt.  Solae  superfusiones  aquae 
frigidae  super  tergum,  pectus  ac  praecipue  articulos 

salutem  afferre  possunt;  postea  aegroti  pannis  laneis 
detergeantur  et  statim  cubitum  eant;  interne  infusum 
valerianae  et  alia  diaphoretica  dentur.  Quibus  peractis 
reactio  localis  et  tumescentia  articulorum  ingruere  so- 
lent, neque  desunt  pulsus  quietus,  sudores.  Plerumque 
autem  symptomata  priora  mox  adsunt,  tum  superfusio- 
nes repetantur,  quoad  symptomata  inde  capta  perma- 
nent. Cutis  secretio  persistens,  affectio  localis  fixa,  ad 
inflammationem  usque  aucta,  hirudinum  applicationem 
requirunt;  praeterea  solius  rheumatismi  febrilis  indica- 
tiones explendae  sunt.  Altera  forma  saepius  invenitur, 
quam  prima;  cutis  magis  ad  copiosam  secretionem  in- 
clinat, sudor  instar  aceti  mucidi  olet,  accedunt  sympto- 
mata, quae  miliarium  eruptionem  pronuntiant:  pulsus 
parvus,  celer,  facilis  compressu;  pectoris  angustiae,  ma- 
gnus angor,  palpitationes  cordis.  Haec  forma  interdum 
epidemica  est  et  multos  per  annos,  interjectis  intervallis 
per  anni  tempora  allatis,  grassari  potest,  Epidemiae  po- 
tissimum autumno  et  vere  ingruunt,  saepe  et  imprimis, 
si  formam  febrium  sudorariarum  anglicarum  (varietatis 
sine  exanthemate)  induunt,  atrocissimae , sed  plerumque 
angustis  finibus  circumscriptae  esse,  nec  diu  grassari  so- 
lent. Eas  autem  etiam  per  amplam  regionem  effundi  et 
per  tempus  longum  inhaerere  posse,  etiamsi  sudoris  an- 
glici  immemores  simus,  satis  superque  probaverunt  epi- 
demiae annorum  1718  ad  1723,  1735  et  1821  in  Picar- 
dia  et  provinciis  vicinis,  1728  et  1742  in  Pedemontio  et 
Sabaudia,  1781  ad  1782  in  Occitania  superiore,  1812  ad 
Rhenum  fluvium.  Tales  epidemiae  et  imprimis  miliaria 
nonnullis  in  locis,  e.  g.  in  Franconia,  Wurtembergia, 
Alsatia,  Pedemontio,  Longobardia,  Picavdia  etc.  multo 

crebriora  sunt  quam  in  aliis,  fere  endemica,  et  interdum 
fines,  quibus  inclusam  epidemiam  perspicimus,  angusti 
apparent:  ut  in  Franconia  morbus  eo  rarior  est,  quo 
remotior  a valle  Moeni  fluminis;  in  Alsatia  citra  Voge- 
sos  creber,  trans  illos  rarissimus  esse  dicitur.  Indicatio 
causalis  multifarie  hic  adest.  Medici  esse  potest,  regio- 
nem, in  qua  miliaria  resident  endemica,  quam  maxime 
hoc  malo  liberare;  ubi,  si  constitutio  atmosphaerica  mi- 
liarium productionem  fovet,  in  morbis  rheumaticis  prae- 
sertim febrilibus  curandis  id  cavendum  erit,  ut  miliaria 
iis  associentur.  Quae  si  epidemica  exorta  sunt,  homines 
sanos  maxime  tueare,  coque  modo  huic  pesti  fines  ponas. 
Quod  si  est  causa  contagii  suspicandi,  *tiam  in  hoc  re- 
media impendenda  sunt»  Primo  operi  difficile  snfficere 
possumus,  propterea  quod  non  omnes  conditiones  no- 
vimus, quae  miliaria  qnibusdam  locis  endemica  efficiant, 
et  plures  earum  removere  non  possumus.  Soli  mias- 
matum  sedi,  quae  interdum  magni  momenti  est,  obstruere 
possumus.  Quam  ob  rem  paludum  exsiccatio,  remotio 
aquae,  in  quam  lini  virgae  merguntur,  a vicis,  viarum 
et  cloacarum  purgatio  commendandae  sunt  et  cavendum, 
ne  lutum,  nimia  ligni  combustio,  aer  stagnans  et  fortasse 
aceti  paratione  adhuc  vitiatus  etc.,  in  domiciliis  adsint. 
Ut  miliarium  ex  aliis  rheumatismis  genesis  impediatur, 
aegroti  nimis  calescere  non  debent,  praeterea  diaphore- 
tica imprimis  fortiora  vitentur.  In  curatione  rheuma- 
tismi colchico,  tartaro  stibiato  etc.  raro  miliaria  sym- 
ptomatica inveniuntur,  quamquam  nulla  cura  plane 
ab  iis  tueri  potest.  Si  epidemiae  hujus  morbi  grassan- 
tur, sani  et  hi  potissimum,  qui  aetate  juvenili  et  cute 
tenera  magis  ad  illum  praedispositi  sunt,  omnes  evitare 

debent  injurias,  quae  alias  simplices  rheumatismos  effi- 
cere solent,  velut  perflatus,  aer  frigidus  etc.  Si  vero 
contagium  suspicaris,  integri,  quantum  fieri  potest,  ae- 
grotorum aditum  atque  sermonem  fugere  debent.  Ad 
diruendum  aeri  vel  vestimentis  vel  aliis  corporibus  ad- 
haerens contagium  plus  fortasse  fumigationes  ammonia- 
cae  prosunt  quam  chloricae;  sin  vero  in  hominem  con- 
tagium translatum  esse  suspicaris,  emeticum  forsitan 
maxime  idoneum  sit  ad  illud,  antequam  radices  egerit, 
e corpore  removendum.  Indicationes  morbi  secundum 
stadia  et  alia  momenta  variant.  In  stadio  prodromo- 
rum omnia  diaphoretica  antea  forsan  adhibita  mittan- 
tur; temperies  sit  aequalis,  graduum  duodecim  ad  quin- 
decim; aegroti  leviter  obtegantur,  non  culcitae  plumeae, 
sed  potius  stragulis  incumbant.  Ad  eruptionem  milia- 
rium evitandam  interna  te  dare  oportet  remedia,  quae 
praecipue  in  intestina  et  renes  vim  exercent  et  simul 
cutis  secretionem  cohibent:  potiones  refrigerantes,  quae 
intestini  et  renum  secretionem  fovent,  uti  serum  lactis 
citratum  aut  aeetosum,  aqua  cum  succo  citri  aut  rubi 
idaei  mixta,  acidum  Hali  er  i,  temperatura  graduum 
quatuordecim  ad  quindecim.  Alvus  optime  infuso  sen- 
nae  cum  salibus  mediis  solvitur,  ita  ut  quinquies  aut 
sexies  faeces  pulti  similes  moveantur;  postridie  magis 
renes  infuso  digitalis  cum  acido  sulphurico,  acido  phos- 
phorico  excitandi  sunt.  Vulgo  interea  intestini  secretio 
sustinetur,  ita  ut  duae  tresve  consequantur  sedes  lar- 
giores; quo  non  facto  clysmata  irritantia  e natro  mu- 
riatico administranda  sunt.  Neque  vero  quidquam  plus 
adducit  detrimenti,  quam  trita  illa  opinio,  miliaria  re- 
mediis calefacientibus,  velut  vino,  vestimentis  calidis  etc. 

esse  fovenda,  ut  venenum  ex  corpore  dispareat.  Quodsi 
aut  miliarium  eruptio  nequaquam  retineri  potest,  aut 
medicus  hac  jam  incepta  in  auxilium  vocatur,  figenda 
eruptio,  quippe  quae  ad  interiores  partes  recedens  mul- 
tum  periculi  secum  ferat,  atque  exanthematis  nova  for- 
matio, assultim  saepius  repetita  prohibenda  est.  Quae 
eadem  indicatio  toto  efflorescentiae  stadio  atque  in  om- 
nibus novis  eruptionibus  summi  momenti  est,  praecipue 
propter  magnam  miliarium  fugacitatem.  Remedia  in- 
terna, diaphoretica,  hunc  in  finem  impensa,  nihil  habent 
utilitatis,  sicut  experientia  edocti  sumus;  saepius  vero 
fieri  solet,  ut  cutem  secreto  pathico  nimis  impletam 
reddant,  quam  quidem  rem  subitus  saepissime  eruptio- 
nis collapsus  sequitur,  nulla  aperta  causa  intercedente ; 
epispastica  autem  efficaciam  habent  non  satis  constan- 
tem ac  firmam.  Aptissimum  ad  hunc  finem  remedium 
lotiones  sunt  kalicae,  ab  111.  Schoenlein  commenda- 
tae ac  laetissimo  successu  stipatae,  quae  in  cutem  vim 
exercent  tum  irritantem  tum  chemicam , acidam  in  illo 
depositam  materiam  delentem.  Schoenlein  hanc  ob 
rem  chemiater  objurgatur,  neque  vero,  uti  contenditur, 
miliarium  indolem  in  acido  sitam  arbitratur,  sed  non- 
nisi acidae  indolis  symptomatis,  secreti  pathici,  exan- 
thematis respectum  habet,  ad  quod  figendum  usurpat 
remedium  satis  magnae  efficaciae  tam  chemicae  quam 
dynamicae,  atque  experientia  satis  superquc  comproba- 
tum. Ad  lotiones  instituendas  in  usum  vocandae  sunt 
solutiones  basicae  e kali  carbonico  aut  kali  caustico 
aut  cineribus  paratae.  Gradum  saturationis  justum  esse 
lotioncsque  repetendas  sensu  cognoscitur  lenis  formica- 
tionis inter  lavandum  ad  ardorem  quendam  progredien* 

tis,  quem  color  cutis  subroseus  insequitur;  apud  ino- 
pes lixivio  saponato  diluto  liti  licet.  Num  iterandae 
sint  lotiones,  pendet  ex  affectionis  intensitate  atque  illa- 
rum effectu,  quibus  cutis  temperies  temperetur  ac  sudor 
coerceatur  oportet.  Quodsi  cutis  secretio  copiosior  fit, 
doloribus  pungentibus  denuo  sensis,  lotiones  sunt  repe- 
tendae, Aegroti  ipsi  optime  id  temporis  momentum  in- 
dicant, qua  in  re  rectissime  sentire  solent.  Lotionum 
temperies  tepida  sit  (25  — - 30°R.),  sed  et  haec  ad  ae- 
grotorum sensum  atque  instinctum  accommodanda.  Mi- 
liarium eruptione  jam  aliquamdiu  exorta,  aegroti  in  tem- 
periei vicissitudines  tam  facile  reagunt,  ut  jam  brachium 
e lectd  erectum  frigoris  sensum  in  iis  commoveat. 
Quam  eandem  ob  causam  lotiones  ejusdem  temperiei 
sint  oportet,  in  qua  agroti  cubant;  decrescente  sensim 
sensimque  cutis  sensibilitate,  usque  ad  gradus  viginti 
unum  descendatur  neque  vero  unquam  ultra;  sudoribus 
dein  minutis,  cute  turgente  atque  odorem  specificum 
amittente,  exanthemate  fixo  citiusque  exsiccescente,  quod 
saepenumero  jam  viginti  quatuor  octove  horis  post  fieri 
solet  simul  exoriente  desquamatione,  remedium  sat  bo- 
nos habuit  fructus.  Una  cum  primario  hoc  remedio 
methodus  derivans,  de  qua  jam  supra  locutus  sum,  ad- 
mittenda est,  nec  vero  ita  fortis,  quod  imprimis  de  de- 
rivatione ad  intestina  valet,  ne  nova  oriantur  exanthe- 
mata. Accedit  adhuc  indicatio  symptomatica , quod  at- 
tinet vehementia  organorum  respiratoriorum  symptomata, 
quae  eruptioni  et  praecedunt  et  intercurrunt.  Saepis- 
sime symptomata  illa,  quae  supra  jam  commemoravi, 
prava  quadam  ratione  ex  affectione  pectoris  inflamma- 

toria  prodire  judicata,  ideoque  venaesectionibus , quas 
perniciosissimi  semper  sequebantur  exitus,  impugnata 
sunt.  In  ipsa  enim  venaesectione  subito  cutis  collabi 
et  exanthema  letali  cum  eventu  regredi  solet.  Appara- 
tus respiratorii  symptomata  nervosa  esse  natura  appa- 
ret, quum  periodico  typo  tum  rapiditate  et  eruptionis  et 
cessationis.  Neque  physica  Exploratione  ulla  inflamma- 
tionis symptomata  cernuntur,  quamvis  interdum,  sed  ra- 
rius, inflammationem  cum  miliarium  eruptione  conjun- 
ctam existere  posse  non  plane  negaverim:  quae  ubi  cor- 
dis pulmonumque  inflammatorum  objectiva  symptomata 
exploratione  capiuntur,  ibi  quidem  venaesectio,  sed  summa 
cum  cautione  instituenda  est.  Optime  hic  fortia  cutis 
incitamenta,  fortiores  sinapismi,  aut  in  scrobiculo  cordis 
aut  in  regione  gastrica  aut  in  nervi  pneumogastrici  ra- 
diis aut  in  humero  aut  in  dorso  imposita,  parvis  dosi- 
bus  internis  florum  benzoes  (gr.  jj.  ad  jjj)  et  campho- 
rae  (gr.  x ad  |)  adjuta  valuere.  Nonnulli  medici  majo- 
res camphorae  doses,  drachmam  dimidiam  ad  unam  pro 
die,  ingerendas  esse  contenderunt.  Dupasquier,  ut 
exemplum  afferam,  camphoram  et  a ventriculo  et  impri- 
mis in  vapores  transactam  ad  pertinacissimos  rheumatis- 
mos devincendos  aptissimam  expertus  est.  Ad  quam 
medicamenti  applicandi  rationem  exsequendam  aegrotus 
aut  in  arcam  furnariam  infertur  aut  tunica  lanea  ei  in- 
duitur, quo  facto  quinis  minutis  camphorae  drachma  in 
candentem  laminam  ferream,  ubi  statim  evaporatur,  fun- 
denda est.  Temporis  spatio,  per  quod  aegrotus  fumi- 
gationibus circumdatur,  sensim  sensimque  aucto,  ille 
postremo  per  totam  horam  fumigationibus  expositus  esse 

debet,  quibus  peractis  aeger  celeriter  in  lectum  rediga- 
tur. Dr.  Mitschell,  nosocomii  Pensylvaniensis  medi- 
cus , rheumatismum  saepissime  ex  irritatione  medullae 
spinalis  prodire  arbitratus,  cucurbitulas,  sinapismos,  alia 
medicamina  rubefacientia  in  eum  medullae  locum,  ex 
quo  nervi  partis  aegrotantis  oriantur,  imponi  jubet;  qua 
ratione  e numero  triginta  quinque  aegrotorum  per  unam 
septimanam  viginti  duos  se  in  integrum  restituisse  pro- 
miutiat, 

B.  Rheumatismus  afebr ilis.  Hac  in  rheuma- 
tismi specie  crisium,  quae  desiderantur,  adducendarum 
indicatio  data  est,  i.  e.  artificialis  quasi  febris  irritandae. 
Quo  consilio  duabus  usi  sunt  medici  rationibus,  altera 
quae  a ventriculo  systema  vasculosum  incitando,  diapho- 
resin  indirecta  via  agat,  altera  quae  externis  remediis 
cutem  ipsam  via  recta  aggrediatur.  Quo  factum  est,  ut 
primae  methodi  medicamina,  quamvis  ab  usitatis  diapho- 
reticis minime  differentia,  antirheumatica  nominata  sint, 
quorum  in  numero  habentur  omnes  infusiones  aromati- 
cae, radix  valerianae,  flores  sambuci,  radix  ser^pentariae 
etc.,  neque  non  antimonii  praeparata.  Antimonium 
oxydatum,  quod  persaepe  saluti  fuit,  id  detrimenti  prae- 
bet, ut  interdum,  sicut  tartarus  stibiatus,  vomitum  atque 
diarrhoeam  afferat;  praeterea  imprimis  sulphur  aurat., 
kermes  mineral.  laudata  sunt.  Accedunt  insuper  prae- 
parata sulphuris,  flores  sulphuris,  alcohol  sulphuris;  sa- 
les ammoniaci,  quum  ammonium  aceticum,  muriaticum, 
succinicum,  tum  carbonicum.  Distinguenda  ab  hisce 
diaphoreticis  internis  altera  medicamentorum  classis,  di- 
recta via  efficacium,  cutis  secretionem  pellentium.  Du- 

ces  ingrediuntur  balnea,  sudatoria  et  russica,  quae  inse- 
quuntur ex  sola  aqua  parata  aut  acribus  cum  medica- 
mentis mixta,  herbis  aromaticis,  sapone,  sulphure,  cal- 
caria sulphurata  impraegnata.  Sagacissime  in  balneo- 
rum usu  cutis  conditio  consideretur,  quum  composita 
balnea  iis,  qui  ad  majorem  sudoris  secretionem  dispositi 
sint,  noceant,  his  vero,  qui  rigidiore  cute  laborent,  op- 
time conveniant.  Sequitur  magna  fontium  soteriorum 
turba,  e quibus  suum  cuique  aptissimum  eligere  non 
minimae  est  difficultatis;  in  decernendis  balneis  haecce 
observanda  sunt  momenta.  Priusquam  balnei  usus  prae- 
scribatur, aegrotus,  ut  eventus  cernatur,  in  balnea  na- 
turalibus arte  similia  reddita,  per  quatuordecim  circa 
dies,  in  domicilio  suo  mittatur,  quod  optime  Aprili  aut 
Majo  mense  ineunte  fit.  Inter  aquas  medicatas  aptissi- 
mae sunt  rheumatismo  curando  thermae  alcalinae,  al- 
calo  - salinae  et  aliae,  quarum  analysin  nondum  novimus, 
Gastein  et  Wildbad  Wurtembergeiisium  dico.  His  po- 
tissimum hominibus,  quorum  cutis  rigidissima,  dura  a 
colliquativa  secretione  omnino  abhorret,  thermae  con- 
veniunt, minime  vero  cuti  tenerae,  gracili,  vulnerabili, 
in  transpiratiouem  facile  commotae.  In  ipsis  autem 
conditionibus,  quibus  thermae  indicantur,  magnum  sisten- 
dum est  singularum  thermarum  discrimen.  Thermae 
salinae,  fontes  Mattiaci,  Bada  Badensis,  Bada  Aargauen- 
sis  maximam  vim  medicatriccm  in  affectionibus  articulo- 
rum rheumaticis  iisque,  quae  ne  in  podagram  genuinam 
transeant  timendae,  probavere;  adjuvat  etiam  potus  fon- 
tium salinorum,  resolventium,  fons  Elisabethanus  Hom- 
burgensis,  Ragozi,  fons  crucis  Marienbadensis  cum  iis 

conjunctus.  Altera  thermarum . turba , principe  fonte 
Teplicio,  melius  rheumaticis  musculorum  nervorumque 
affectionibus  hominum  maxime  sensibilium,  irritabilium, 
debilitati  quam  dicunt  irritabilem  convenit.  In  morbis 
autem  abdominalibus  jam  perfectis,  atque  ubi  rheuma- 
tismus in  podagram  se  transiturum  minatur,  noxius  ha- 
rum thermarum  usum  sequitur  effectus.  Tertiae  ther- 
marum classi  et  inter  eas  Gastein  et  Wildbad  Wurtem- 
bergensium  effectus  est,  quem  ex  chcmica  aquarum  com- 
positione deducere  nemini  adhuc  contigit;  quo  factum 
est,  ut  ii,  qui  fontes  minerales  non  chemicis  legibus, 
sed  dynamica  vi  in  organismum  agere  arbitrentur,  illos 
praecipue  duos  fontes  theoriae  suae  testimonia  consti- 
tuerent. Alii  aquam  alio  modo  quam  ceteras,  quod 
spectat  ad  hydrogenium  et  oxygenium,  compositam  esse 
censuere,  alii  ei  aliam  tribuere  radiorum  lucis  refractio- 
nem etc.  etc.  Theophrastus  Para  celsus  eam  per 
aurum  fluere  dicit,  ex  quo  efficacia  oriatur.  Rheumati- 
bus, quae  ad  nervorum  motoriorum  paralysin  tendunt, 
praecipue  si  simul  turgescentia  cutis  deminuta  est,  illae 
thermae  saepius  mirum  in  modum  medentur,  neque  aliae 
existunt  aquae,  quas  cum  iisdem  conferre  liceat.  Quar- 
tum fontium  genus  aquas  complectitur  sulphuratas,  prae- 
cipue thermas  sulphuratas,  quae  gase  maxime  hydro- 
thionico  in  cutem  efficacissimae  eoque  salubres  sunt. 
Jam  artificialia  balnea  hydrothionica,  hepate  sulphuris 
parata,  magnam  praebent  efficaciam ; hominibus,  quibus 
omnino  thermas  permittere  non  possumus,  etiam  ther- 
mae sulphuratae  non  conveniunt:  sed  iis,  qui  cutem  ha- 
bent rigidam,  qui  jam  antea  metallis  usi  sunt,  ut  hy* 

drargyro  muriatico  corrosivo,  antimonio,  thermae  sulphu- 
ratae  maximae  saluti  sunt,  quibus  aquas  sulphuratas 
frigidas  anteponere  minime  licet.  Omnium  aquarum 
saluberrima  est  Aquisgranum,  frigidarum  Nenndorf  et 
Eilsen.  Thermarum  usui  una  cum  aquis  mineralibus 
bibendis,  quae  alvum  solvunt,  opposita  sunt  balnea  fri- 
gida, quae  praecipue  duplici  modo  adhibentur,  quum 
balnea  marina  tum  secundum  methodum  Priesnitzia- 
nam.  Balnea  marina  magna  laude  digna  sunt  in  rheu- 
matismis nervosis,  minore  in  rheumatismo  articulorum; 
praesertim  vero  hominibus,  qui  cutem  teneram  eamque 
facile  secernentem  habent,  praecipue  feminis  sensibilibus, 
nervorum  systemate  facillime  commutabili  praeditis,  nec 
minus  ubi  affectiones  rheumaticae  cum  scrophulosi  jun- 
ctae sunt,  balnea  marina  summae  sunt  utilitati.  Metho- 
dus Priesnitziana  in  permultis  affectionibus,  maxime 
in  certis  rheumatismi  afebrilis  speciebus,  excellentissime 
prodest,  minime  vero,  ut  plurimi  hujus  methodi  clientes 
contendunt,  in  omnibus  affectionibus  rheumaticis.  Indi- 
viduis, ubi  simplicis  rheumatismi  transitus  in  affectiones 
podagricas,  vita  sedentaria,  alimentis  opulentibus,  systema 
abdominale  incitantibus,  effectus  indicatur,  jam  leges  in 
cibo  potuque  sumendo  strenuae,  quas  Priesnitz  prae* 
scribit,  egregie  conducunt,  quibus  accedit  evacuatio  larga 
per  omnia  corporis  colatoria,  per  renes,  intestinum,  cu- 
tem, in  qua  interdum  eruptiones  exanthematicae  ani- 
madvertuntur. Tum  hac  methodo  curandi  sunt  homi- 
nes cute  et  systemate  nervoso  maxime  alienatis,  praeci- 
pue feminae,  in  quibus  ex  minimis  injuriis  morbus  rheu- 
maticus originem  ducit;  individuis  vero,  in  quibus  rheu- 


inatismus  articulorum  et  arthritis  crevit,  haec  aqua  cu- 
randi methodus  minime  convenit.  Hic  non  omittam 
methodum,  quam  Cadet  de  Vaux,  Cloquct  et  Gi- 
raud  in  dyscrasiam  rheumaticam  proposuerunt:  aegro- 
tum quidem  aquae  fervidae,  quam  ferventem  pati  possit, 
quotidie  viginti  ad  triginta  pocula  bibere  volunt,  quo 
facto  status  quidam  febrilis  apparet.  Hoc  remedium 
facillime  periculum  vitae  affert,  quare  diligentissime  pon- 
derandum est;  apoplexiam,  haemorrhagias  letales,  ma- 
ximam virium  exinanitionem  effectas  esse  exempla  sae- 
pius ostenderunt.  Monitus  maxima  consideratione  dignos 
de  hac  methodo  affert  Kr neger. 

Indicatio  specialis.  Hac  in  indicatione  ad  lo- 
cum, extensionem  et  tempus,  per  quod  morbus  decurrit, 
respiciendum  est.  In  universum  remedia  indicata  sunt 
irritationem  mitigantia,  sedativa  tam  externa  quam  in- 
terna. Rheumatismo  musculorum  aut  nervorum  recenti 
plerumque  sufficiunt  sedativa  lenissima,  e.  g.  infriciiones 
oleorum  calidorum,  adipis,  ut  olei  hyoscyami  cocti» 
Rheumatismus  non  ita  recens,  vel  ab  ipso  initio  magis 
intensus  efficaciora  petit  remedia:  incitamenta  externa, 
infrictiones  unguenti  volatilis  cum  opio  vel  sinapismi  et 
emplastra  vesicatoria;  in  rheumatismo  inveterato  haec 
quoque  remedia  non  sufficiunt:  acupunctura  indigemus, 
ferro  candente,  moxis,  praecipue  in  rheumatismis  nervo- 
sis, ubi  singuli  nervorum  rami  motorii  et  sensitivi  affecti 
sunt.  Jam  ex  multis  saeculis  acupunctura  in  Japonia, 
China  et  India  orientali  usi  sunt.  Acum  torquendo  in 
qualemcunque  altitudinem  immissam  per  duodecimam 
decimamve  horae  partem  remanere  Churchill  prae- 

scribit;  plumes  acus  simul  immissae  non  majorem  effe* 
ctum  quam  una  habent.  Dolore  per  hoc  experimentum 
fugato,  quod  signum  praebet  prosperum , acuum  immis- 
sio in  hunc  locum,  in  quem  dolores  fugati  sunt,  semper 
maxime  secundum  habet  eventum.  In  rheumatismum 
articulorum  haecce  remedia  non  quadrant.  Affectioni 
modicae  infrictiones  opponas  oleosas,  cutem  cures  ob- 
ducendam lana  pingui,  xylino,  quibus  potissimum  quo- 
minus morbus  se  vertat  impedies.  Affectiones  locales, 
ad  inflammationem  usque  auctae,  methodi  antiphlogisti- 
v cae  strenuae  auxilium  exposcunt,  imprimis  affectis  arti- 
culis juxta  organa  jacentibus,  quibus  pressis  periculum 
vitae  imminet,  e.  g.  vertebris  colli.  Ibi  priusquam  in- 
flammatio exorta  est,  cito  antiphlogosis  adhibenda,  ubi 
illa  jam  adest,  methodus  antiphlogistica  quam  maxime 
extense  atque  celerrime  in  usum  vocanda,  repetita  hi- 
rudinum appositio,  infrictiones  unguenti  cinerei,  fomen- 
tationes sedativae,  cataplasmata  e farina  seminum  lini 
cum  herba  hyoscyami,  herba  cicutae  aliisque  narcoti- 
cis; simul  remedia  sedativa  interna,  opii  praeparata  ad- 
hibentur, ut  et  sudores  eliciant  et  dolores  sedent,  et 
reapse  nihil  somno  magis  transpirationem  fovet;  quibus- 
dam in  morbis  cutis  tantummodo  in  somno  madescit, 
dum  in  vigiliis  semper  est  sicca.  Attamen  motus  for- 
tuito in  somno  accedentes  in  acuto  articulorum  rheuma- 
tismo laborantibus  tam  acutos  afferunt  dolores,  ut  ab 
opii  usu  abstinere  mox  coacti  simus.  Quam  ob  rem 
Sydenham,  Cullen,  van  Swieten  et  alii  ejus  usum 
in  acutis  articulorum  rheumatibus  prorsus  rejiciunt. 
Barthez  autem  opium  simul  cum  camphora  in  morbis 


longius  progressis  rheumaticis  cum  successu  prospero 
dedisse  se  affirmat.  Intensitate  febris  fracta , vel  acuto 
rheumatismo  jam  ab  initio  afebrili,  narcotica,  ut  hyoscya- 
mum, belladonnam  et  praecipue  opium  medicis  cautis, 
providis,  peritis  adhibere  licet,  sed  quocunque  tempore 
illud  grave  Wedelii  in  opiologia  dictum  cordi  sit: 
«Sacra  vitae  anchora  est  opium  bene  et  circumspecte 
agentibus,  cymba  autem  Charontis  in  manu  imperiti  et 
ceu  gladius  in  manu  furiosi.  Cavendum  ergo,  ne 
fiant  v£kqutcx<x,«  Multo  cfficaciora  laudantur 
narcotico  - acria,  cicuta , qua  melius  aconitum  atque  ve- 
ratrinum  nuperrime  probatum,  sed  maxime  colchicum, 
quod  aequo  modo  ac  veratrinum  tam  in  nervos  vim  exer- 
cet, quam  praecipue  urinam  atque  faeces  movet.  Col- 
chicum jam  prius  administratum  ad  magnum  bellum  bel- 
landum causam  dedit.  Medici  anglici,  qui  illud  primum 
in  usum  vocabant,  imprimis  vim  drasticam  laudabant, 
quam  dosibus  magnis  consequebantur;  medici  alii  vim 
diureticam  longe  maximi  momenti  esse  contenderunt; 
utraque  autem  vis  conjuncta,  princeps  tamen  est  ea,  quae 
alvum  solvit.  Si  excretiones  alvi  colliquativae  fiunt, 
colchicum  nocet;  potius  sedes,  duae  vel  tres  quotidie, 
sint  pulti  similes;  quibus  si  sunt  mucosae  aut  aquosae, 
cum  doloribus  colicis  conjunctae,  vel  quando  suppressa 
est  cutis  secretio,  colchico  intermisso,  remedia  mucosa, 
opium  quoque  opponantur,  quae  medicamina  ab  ipso 
initio,  praecipue  in  proclivitate  ad  diarrhoeam,  colchico 
addere  licet.  In  praedispositione  ad  diarrhoeam  omnino 
aconitum  praeferendum  est.  Saepius  ex  narcotico- 
acrium  usu  inoptata  oriuntur  symptomata,  turbationes 

cerebri;  primum  aegroti  de  doloribus  capitis  queruntur, 
gravedinem  in  capite  sentiunt;  pupilla  dilatata  est,  fun- 
ctiones visus  laesae.  Serius  et  in  quibusdam  hominibus 
symptomata  progredi  solent:  in  summo  gradu  mania 
sequitur  cum  deliriis  continuis.  Ubi  primordia  hujus 
affectionis,  dolores  capitis  etc.  apparent,  narcotica  inter- 
mittenda sunt;  fomenta  acetosa  capiti  imponas,  aegroti 
acetum  odorentur,  interne  detur  ammonium  aceticum, 
kali  aceticum  etc.  Mania  exorta  non  summum  affert 
periculum,  quum  diebus  tribus  quatuorve  post  plerum- 
que eidem  curationi  cedat,  cui,  si  vehementes  congestio- 
nes comparent,  locales  sanguinis  detractiones  addas  licet. 
Bouillaud  sanguinis  detractiones  remedium  in  acu- 
tum articulorum  rheumatismum  specificum  habet.  Jam 
Sydenham  universalibus  sanguinis  missionibus  usus 
est:  primo  die  decem  sanguinis  uncias  deplet,  altero  to- 
tidem; tertio  vero  plerumque  detractiones  intermittun- 
tur, quas  quarto  die  repeti  jubet.  Post  tres  vel  qua- 
tuor  dies,  vires,  aetatem,  constitutionem  respiciens,  de- 
nuo  venaesectionem  facit;  raro  plus  quam  quatuor  in- 
stituit venaesectiones.  Attamen  hanc  methodum  perse- 
quens felix  non  erat,  quocirca  eam  reliquit.  Bouillaud 
universalis  et  localis  iterum  iterumque  instituendae  san- 
guinis detractionis  hancce  proposuit  methodum:  primo 
die  venaesectio  vasculorum  quatuor;  secundo  duae  ve- 
naesectiones unciarum  decem  ad  duodecim,  simul  locales 
sanguinis  missiones  hirudinibus,  aut  quas  Bouillaud 
praefert  cucurbitulis  circa  articulos  maxime  affectos  et, 
si  cor  in  consensum  fractum  est,  regioni  epigastricae 
imponendis,  tertio  die  venaesectio  una  cum  cucurbitula- 

rum  usu;  quarto  febris,  dolores,  tumor,  symptomata  fe- 
brilia cedere  solent;  sin  minus,  venaesectiones  eodem 
modo  repetuntur.  Quibus  etiam  indigemus,  ubi  febris 
rheumatica  adhuc  inhaeret,  aut  morbi  vis  redit.  Praeter 
sanguinis  depletiones  idem  autor  his  utitur  remediis: 
diaeta,  potionibus  diluentibus,  vesicatoriis,  articulorum 
compressione , linteo  compresso  unguento  cinereo  per- 
uncto, cataplasmatis  emollientibus,  balneis,  opio  tum 
interne  tum  methodo  endermatica.  Praeterea  quaedam 
salia  metallica  commendata  sunt,  uti  hydrargyrum  mu- 
riaticum corrosivum,  kali  arsenicosum,  ferri  praeparata, 
imprimis  in  prosopalgia  rheumatica,  in  qua  magua  laude 
gaudet  ferrum  oxydatum  fuscum;  idem  si  inflammatio 
non  adest,  probat  Hutchinson,  qui  prosopalgiam  du- 
centies animadvertisse  se  affirmat;  cavendum  autem,  ne 
dosis  nimis  parva  sit,  aut  nimis  raro  detur  remedium. 

Indicatio  exituum.  Morbo  quidem  in  convale- 
scentiam abeunte,  duae  tamen  praecipue  res  spectandae 
sunt.  Primum  vis  morbi  facile  redit,  praesertim  quum 
cura  imprimis  cutis  secretio  valde  adaucta  eoque  irritata 
est,  ita  ut,  si  e.  g.,  ut  hoc  utar,  aegroti  mala  tempestate 
e conclavi  egrediantur,  statim  morbus  recidivus  fiat. 
Tum  saepenumero  irritatio  localis  tollitur,  morbus  au- 
tem quasi  latens  adhuc  inhaeret,  quod  frequentissime 
in  articulorum  rheumatismo  animadvertere  licet.  Ad 
vesperum  vasorum  irritatio  exoritur,  quae  etiam  quali- 
cunque  motu  efficitur;  noctu  cutis  largos  sudores  acido 
suo  odore  secernit,  urina  sedimenta  movet  acidamque 
ostendit  reactionem.  Quamdiu  haec  symptomata  adsunt, 
indicatio  morbi  spectanda  est;  si  quid  residet,  singula- 

ris  cura  adhibenda  est.  In  rheumaticis , ut  ita  dicam, 
contractionibus,  paresi,  quae  paulatim  ad  paralysin  au- 
gescere potest,  primum  quidem  thermae  aut  gas  sulphu- 
ratum artificiale,  vel  etiam  vapor  aquosus  cum  hepate 
sulphuris  impraegnatus  multum  salutis  afferunt.  Deinde 
medicamenta  acria,  spiritus  serpylli,  linimentum  phos- 
phoratum,  unguentum  ammoniatum  cum  tinctura  cantha- 
ridum etc.  impendantur.  Quibus  remediis  non  efficaci- 
bus methodus  endermatica  in  usum  vocanda  est,  in  quam 
praecipue  strychninum  quadrat,  primum  parva  dosi,  ad 
grani  quadrantem,  paulatim  dosi  adaucta,  ita  ut  pro- 
priae contractiones  et  convulsiones  musculorum  instar 
ictuum  electricorum  oboriantur.  Quibus  signis  exortis 
dosis  efficiens  aegrotis  offertur,  donec  effectus  cessant, 
quo  facto  strychninum  optime  per  septimanam  intermit- 
titur, qua  elapsa  eadem  illa  dosis  administratur.  Para- 
lysin rheumaticam  valde  dolorificam,  qua  antibrachiuni 
semiflexum  et  pronatum  reddebatur,  pilulis  ex  extracto 
nucis  vomicae  spirituoso  sesc  curasse  Mauri  ce t con- 
tendit, hora  matutina  et  vespertina  pro  dosi  grano  di- 
midio porrecto.  Motus  primum  involuntarii  tantum  cum 
convulsionibus  dolentibus  evenerunt;  sed  magis  magis- 
que ad  voluntatem  aptabantur;  dosin  ad  grana  duo  au- 
gendo post  tres  septimanas  aeger  sanatus  erat.  Gid- 
hella  complures  incisiones  in  partes  circum  articulum 
affectum  sitas  fieri  voluit  simulque  prospere  evenisse 
operationem  asserit.  Postremo  vim  electricam  non  in- 
utilem esse  dicunt  ; aegrotus  in  isolatorium  infertur,  cum 
conductore  eledrico  copulatur,  scintillaeque  ex  partibus 
affectis  eliciuntur.  Majorem  autem  efficaciam  electro- 

magnetismus  habere  fertur,  attamen  hoc  remedium  ex 
experientia  non  satis  constat.  Post  rheumatismum  ar- 
ticulorum praecipue  duo  morbi  residere  solent,  qui  sin- 
gularem expostulant  curam:  hydrops  articulorum, 
qui  oriens  saepenumero  inflammatorius  esse  solet,  qua- 
propter antiphlogosis  auxilio  vocanda  est:  repetita  hi- 
rudinum applicatio,  infrictiones  unguenti  cinerei  cum 
unguento  aut  extracto  digitalis;  neque  jodum  vel  kali 
jodatum  addere  ineptum  videtur.  Simul  in  renes  aga. 
tur  infuso  digitalis  cum  kali  acetico  vel  anunonio  ace- 
tico,  Siu  autem  symptomata  inflammatoria  sublata  sunt, 
resorbentia  applicentur:  infrictiones  olei  juniperi  aethe- 
rei,  olei  terebinthinae.  Artus  involvas  lana  arida,  stuppa, 
lana  ovilla,  quas  mastiche,  succino  aliisve  vaporibus  suf- 
fire licet.  Irritatione  redeunte  antiphlogosis  iteretur. 
Nodos  arthriticos,  qui  in  articulis  et  circum  eos 
deponuntur,  si  molliores  sunt,  fortasse  resolvi  posse 
sperare  licet,  quae  spes  tollitur , si  nodi  jam  duritiem 
eburneam  ostendunt.  Resorbentia  inutilia  sunt;  initio 
praesertim  thermae  resolventes  prosunt,  vapores  therma- 
les  aquarum  Mattiacarum,  Badae  Badensis,  Badae  hel- 
veticae,  Aquisgrani  in  articulos  adhibendi.  Artificiales 
quoque  vapores,  vapores  aquosi  aut  simplices  aut  cum 
hepate  sulphuris  impraegnati  laudantur;  praeterea  in- 
unctiones resolventes  unguenti  cinerei  puri,  aut  cum  hy- 
drargyro  jodato,  oleo  juniperi,  oleo  terebinthinae  etc. 
Una  cum  his  purgantia  et  diuretica,  aquae  medicatae 
natrum  continentes,  Selters,  fons  crucis  Marienbadensis, 
quippe  quas  aegroti  bibant,  offerantur.  Recentissimis 
temporibus  methodus  excellit,  quae  ipsos  nodos  arthri* 

ticos  resolvere  queat,  incursio  fluidi  galvanici;  quae  me- 
thodus, quamquam  jam  prius  adhibebatur,  tamen  nun- 
quam prospere  cesserat.  Croussel,  medicus  finnicus, 
nuperrime  Petropoli  experimenta  instituit,  quae  exitum 
gratum  exoptatumque  habuerunt.  Ille  enim  axi  cupreo 
columnae  a Volta  constructae  resolvendi,  axi  zinci  con- 
densandi vim  attribuit.  Nodus  armatus  cum  axi  cupreo 
per  horae  quadrantem  copulatur,  quo  fit,  ut  nodus  ar- 
thriticus emolliatur  et  resolvatur.  Cavendum  autem, 
ne  inflammatio  oriatur,  quae  quamdiu  perstat,  remedii 
usum  interdicit. 


VITA. 


Conradus  Fridericus  Lebrechtus  Dannen- 
berg  anno  hujus  saeculi  undevicesimo  pridie  Calendas 
Aprilis  Wildenbrucliii,  vico  Pomeraniae,  patre  Carolo 
Guilelmo,  verbi  divini  magistro,  matre  Caro  lina  e 
gente  Taege,  quos  D.  O.  M.  mihi  per  longam  annorum 
seriem  salvos  conservet,  genitus  sum.  Confessionem  pro- 
fiteor evangelicam.  In  schola  Gollnoviana  publica  pri- 
mitias litterarum  adeptus,  Sedinum  me  contuli,  ubi  gym- 
nasium Directore  Cei.  Hasselbach  per  annos  sex 
frequentavi.  Maturitatis  testimonio  munitus,  anno 
MDCCCXXXVIII  inter  cives  instituti  medico -chirurgici 
Friderico-Guilelmiani  receptus  sum,  ubi  per  quadrien- 
nium audivi: 

Cei.  Wolff  seu.  de  hodegetice  et  psychologia;  Cei. 
Preuss  de  historia;  111.  Hecker  de  encyclopaedia  et 
methodologia  medica,  de  Celsi  libris,  de  medicinae  histo- 
ria; Cei.  Beneke  de  logice;  111.  Mitscherlich  de 
chemia  tam  organica  quam  anorganiea;  111.  Link  de  bo- 
tanice,  historia  naturali,  toxicologia;  111.  Schultz  de 
botanice;  111.  Lichtenstein  de  zoologia;  Cei.  Turte 
de  physice  et  pharmacia;  111.  Schlemm  de  osteologia, 
syndesmologia,  splanchnologia  et  anatomia  organorum 
sensuum;  111.  Mueller  de  anatomia  universali,  de  phy- 
siologia, de  anatomia  pathologica;  quo  eodem  una  cum 
111.  Schlemm  duce  cadaveribus  rite  secandis  operam 
dedi;  Cei.  Eck  de  physiologia,  de  pathologia  et  therapia 
generali;  Beat.  Osann  de  materia  medica,  de  fontibus 
medicatis,  de  auxilio  in  repentinis  vitae  periculis  ferendo ; 


111.  Horn  de  morbis  syphiliticis;  111.  Juengken  de 
chirurgia;  111.  Casper  de  arte  formulas  medicas  rite  con- 
cinnandi et  de  medicina  forensi;  111.  Schoenlein  de 
pathologia  et  therapia  speciali;  111.  K luge  de  arte  fascias 
chirurgicas  rite  imponendi,  de  ossibus  luxatis  et  fractis, 
de  chirurgia  generali,  de  arte  obstetricia  et  de  akiurgia; 
Cei.  F rori ep  de  akiurgia. 

Exercitationibus  clinicis,  medicis,  chirurgicis,  ophthal- 
miatricis,  obstetriciis 5 medico -forensibus  interfui  virorum 
Illustrissimorum  et  Celeberrimorum:  Beat.  Osann, 

Wolff  jun.,  Schoenlein,  Dieffenbach,  Juengken, 
Kluge,  Wagner. 

Quibus  omnibus  viris,  optime  de  me  meritis,  quas, 
possum  maximas  ago  semperque  habebo  gratias. 

Jam  vero  tentaminibus,  tam  philosophico  quam  me- 
dico, atque  examine  rigoroso  rite  superatis,  spero  fore, 
ut  dissertatione  thesibusque  rite  defensis,  summi  in  me- 
dicina et  chirurgia  honores  in  me  conferantur. 


T H E S E S. 


1.  Omne  rheuma  ex  refrigerio. 

2.  In  manum  medici  non  datur  venenum. 

3.  Febres  essentiales  non  existunt. 

4.  In  contracturis  tenotomia  ad  perfectam  sanationem 
haud  sufficit. 


